Publication: Magyar Közlöny
Issue: MK-2007-183 (Year: 2007, Number: 183)
Era: 2004-2010
Section: 1993. évi XCVI. törvény 78. § (1), (3) és (5) bekezdéseiben foglalt felhatalmazás alapján, az Alkotmány 35. §-a
Paragraph Index: 2853

6. § Az Nybr. 15. §-ának (3) bekezdése helyébe a következõ rendelkezés lép: „(3) A befektetések vagyonarányos költségei között számolhatók el a pénztári eszközök befektetését – részben vagy egészben – saját maga kezelõ pénztárnál az e tevékenységet kizárólagosan végzõ, munkaviszony keretében foglalkoztatott személyek alkalmazásából fakadó személyi jellegû költségek és azok közterhei, a teljes pénztári vagyon és a saját kezelésû vagyon arányában. Errõl a pénztárnak a hozamfelosztási szabályzatában kell rendelkeznie. Amennyiben a pénztár saját kezelésû vagyonrésze az 5 milliárd forintot meghaladja, akkor a fenti költségek teljes egészében elszámolhatók a befektetések vagyonarányos költségei között. A befektetések vagyonarányos költségei között számolhatók el a pénztár ingatlanbefektetéseivel kapcsolatban felmerülõ ingatlanértékeléssel és mûszaki ellenõri tevékenységgel kapcsolatos költségek és ráfordítások. A pénztár nem számolhatja el a befektetések vagyonarányos költségei között a meg nem valósult ingatlanbefektetés elõkészítésével kapcsolatos költségeket és ráfordításokat.”

Source: https://magyarkozlony.hu/hivatalos-lapok/11ac720e507a689c5c6a02ef9016b6161c51da8c/dokumentumok/1bb844df219bd22f4c12721f9f4baa903fc0946f/letoltes